PRIVATUMO PRANEŠIMAS
(informacija apie asmens duomenų tvarkymą vaiko minimalios ir vidutinės priežiūros priemonių ir vaiko atidavimo į specialią auklėjimo įstaigą administravimo tikslu)

Vadovaudamiesi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – BDAR) 13, 14 straipsniais, teikiame Jums informaciją, susijusią su Jūsų duomenų tvarkymu:

1. Duomenų valdytojas – Varėnos rajono savivaldybės administracija (toliau – Administracija), biudžetinė įstaiga, juridinio asmens kodas: 188773873, adresas: Vytauto g. 12, 65184 Varėna, tel. +370 310 32 001, el. pašto adresas info@varena.lt. 

2. Duomenų apsaugos pareigūno kontaktinis el. p. dap@varena.lt.

[bookmark: _Hlk209710550]3. Duomenų tvarkymo tikslai. Asmens duomenis tvarkome vaiko minimalios ir vidutinės priežiūros priemonių (toliau – MPP ir VPP) skyrimo, pratęsimo, pakeitimo, panaikinimo prašymų ir dokumentų nagrinėjimo, bei paskirtų priemonių administravimo tikslu, taip pat vaiko atidavimo į specialią auklėjimo įstaigą (vaikų socializacijos centrą) administravimo tikslu. 

4. Kokie Jūsų asmens duomenys tvarkomi? 
	Tapatybės identifikavimo duomenys 
	Vaiko ir jo įstatyminių atstovų vardas, pavardė, asmens kodas.

	Kontaktiniai duomenys  
	Vaiko ir jo įstatyminių atstovų gyvenamoji vieta, telefono ryšio numeris, elektroninio pašto adresas 

	Duomenys apie vaiką 
	Vaiko charakteristika (lankomumas, mokymosi pažanga, sunkumai, elgesys, bendravimas, pomėgiai, dalyvavimas neformalaus ugdymo veikloje ir kt.), taikytos poveikio priemonės, teikta pagalba, rekomendacijos. Duomenys apie vaiko specialiuosius ugdymosi poreikius ir gaunamą švietimo pagalbą. Duomenys apie vaiko bendrą sveikatą, turimą negalią ir/ar specialiuosius poreikius. Duomenys apie vaiko socialinę būklę, tirtus vaiko teisių pažeidimus, išvada ir vaiko nuomonė dėl MPP ir VPP skyrimo. Vaiko globėjo (rūpintojo) paskyrimo ir vaiko globos (rūpybos) vietos nustatymo duomenys. Globojamo (rūpinamo) vaiko individualaus plano duomenys, peržiūros akto duomenys (socialinė situacija, stipriosios ir silpnosios vaiko pusės, teikiamos paslaugos, jų poveikis, rekomendacijos ir kt.).

	Pareigūnų teikiami duomenys apie vaiką ir šeimą.
	Duomenys apie vaiko padarytus nusikaltimus ar baudžiamuosius nusižengimus, administracinius nusižengimus; apie pradėtus ikiteisminius tyrimus ir pareikštus įtarimus vaiko atžvilgiu; informacija apie vaiko atstovams pagal įstatymą taikytas administracinio poveikio priemones pagal Administracinių nusižengimų kodekso 73 ir 74 str.; individualų darbą su vaiku, vaiko atstovais pagal įstatymą ir jo įvertinimas. Duomenys apie vaiko įtraukimą į probacijos tarnybų registrus; vaikui skirtas APP pagal Baudžiamojo kodekso 82 str. ir jų skyrimo pagrindus; individualų darbą su vaiku ir vaiko atstovais pagal įstatymą, pasiektų rezultatų įvertinimą. Duomenys apie atsisakymą pradėti ikiteisminį tyrimą arba ikiteisminio tyrimo nutraukimą vaiko atžvilgiu.

	Atvejo vadybininko  ataskaitos duomenys
	Duomenys apie MPP ir VPP vykdymą (taikytos priemonės, jų veiksmingumas ir išvados bei rekomendacijos).

	Šeimos socialinę padėtį apibūdinantys duomenys
	Duomenys apie šeimai teikiamas paslaugas ir išmokas. Šeimos gyvenimo sąlygos, socialinė padėtis, patiriami sunkumai ir kita.

	Kiti įstaigų pateikti duomenys
	Kita svarbi informacija apie vaiką dėl MPP ar VPP skyrimo (teismo sprendimai, elgesys vaikų dienos centre, tėvų įsipareigojimai ir kt.).



5. Tvarkant asmens duomenis vadovaujamasi:
5.1. BDAR 6 str. 1 d. c punktu, 9 str. 2 d. b punktu;
5.2. Lietuvos Respublikos vaiko minimalios ir vidutinės priežiūros įstatymu;
[bookmark: _Hlk175043579]5.3. Vaiko minimalios ir vidutinės priežiūros priemonių ar auklėjamojo poveikio priemonės įgyvendinimo savivaldybėje organizavimo, koordinavimo ir kontrolės rekomendacijomis, patvirtintomis Lietuvos Respublikos švietimo ir mokslo ministro 2017 m. liepos 5 d. įsakymu Nr. V-555 „Dėl Vaiko minimalios ir vidutinės priežiūros priemonių ar auklėjamojo poveikio priemonės įgyvendinimo savivaldybėje organizavimo, koordinavimo ir kontrolės rekomendacijų patvirtinimo“;
5.4. Vaiko minimalios ir vidutinės priežiūros priemonių ar auklėjamojo poveikio priemonės įgyvendinimo Varėnos rajono savivaldybėje organizavimo, koordinavimo ir kontrolės tvarkos aprašu, patvirtintu Varėnos rajono savivaldybės mero 2023 m. gegužės 29 d. potvarkiu Nr. MV-85 „Dėl Vaiko minimalios ir vidutinės priežiūros priemonių ar auklėjamojo poveikio priemonės įgyvendinimo Varėnos rajono savivaldybėje organizavimo, koordinavimo ir kontrolės tvarkos aprašo patvirtinimo“.

6. Informuojame, kad Jūsų asmens duomenis Administracija gaus iš prašymą skirti MPP ir VPP parteikusios įstaigos, iš Jūsų tiesiogiai, iš teisėsaugos ir/arba švietimo, socialines ir sveikatos priežiūros paslaugas teikiančių įstaigų.

7. Kam bus teikiami Jūsų asmens duomenys?
Jūsų asmens duomenys bus teikiami Varėnos rajono savivaldybės administracijos vaiko gerovės komisijai, paskirtų paslaugų koordinatoriui, atvejo vadybininkui ir paslaugų teikėjams, vaiko ugdymo įstaigai; dėl VPP dar teikiama specialiajai auklėjimo įstaigai vaikų socializacijos centrui, Švietimo, mokslo ir sporto ministro įgaliotai institucijai ir teismui. 
Taip pat teisės aktuose nustatytais atvejais ir kai asmens duomenų teikimas būtinas ir proporcingas teisėtais ir konkrečiais tikslais, Jūsų asmens duomenys gali būti perduoti auditus, patikrinimus atliekančioms institucijoms, ikiteisminėms institucijoms, teismams, antstoliams, valstybės archyvams (saugojimui Lietuvos Respublikos dokumentų ir archyvų įstatymo numatytais atvejais). 
Asmens duomenų teikimas į trečiąsias valstybes nenumatytas.

8. Kiek laiko bus saugomi Jūsų asmens duomenys? 
Varėnos rajono savivaldybės vaiko gerovės komisijos posėdžių protokolai ir pridėti dokumentai  saugomi 5 metus. 

9. Kokias turite teises ir kaip jas įgyvendinti?  
Jūs, kaip duomenų subjektas, turite šias teises: teisę gauti informaciją apie duomenų tvarkymą (BDAR 13, 14 straipsniai), teisę susipažinti su duomenimis (BDAR 15 straipsnis).
Informaciją apie tai, 	kaip 	įgyvendinti 	duomenų 	subjektų teises 	Administracijoje, galite 	rasti: https://varena.lt/asmens-duomenu-apsauga/.
Informuojame, kad nesutikdami su Administracijos sprendimu, priimtu dėl Jūsų prašymo įgyvendinti duomenų subjekto teises, Jūs turite teisę pateikti skundą Valstybinei duomenų apsaugos inspekcijai, patyrus turtinę arba neturtinę žalą, – Regionų administracinio teismo Kauno rūmams. 

